《徐仲光先生至或见之日者肆过访不值》
清代·涂斯皇

我思李邺侯，衡峰寄高躅。复羡贺季真，归老鉴湖曲。

仙骨被霞裳，迈年粲紫玉。二公处中朝，不为名利束。

卓荦徐先生，天衢骋骥足。茂龄脱尘网，傀儡视世局。

宁谓宦情淡，良由忠怀笃。姑山何神秀，高隐终南续。

夜起星参横，少微正炯烛。我欲从之游，邈然绝攀躅。

作者简介：涂斯皇，字宜振，号淡庵，江西新城人。明诸生。有《花舫杂咏》。